
Изисквания към офертите  от ПМС №160/01.07.2016 г.
ИЗИСКВАНИЯ КЪМ ОФЕРТИТЕ
При изготвяне на офертата всеки кандидат трябва да се придържа точно към обявените от бенефициента условия.

Кандидатът в процедурата има право да представи само една оферта.

Офертата следва  да е изготвена съобразно образеца от документацията и да съдържа техническо и финансово предложение. Към офертата следва да са приложени всички изискуеми от бенефициента документи, посочени в поканата. 
Офертите за участие в процедурата се изготвят на български език.
Следва да се има предвид, че срокът на валидност на офертите е времето, през което кандидатите са обвързани с условията на представените от тях оферти.

Лице, което е дало съгласие и фигурира като подизпълнител в офертата на друг кандидат, не може да представи самостоятелна оферта.
Кандидатите могат да допълват своите оферти  в рамките на определения срок за подаване на оферти.

Офертата и кандидатстването се извършва в https://eumis2020.government.bg – интернет адреса на Информационна система за управление и наблюдение средства от ЕС в България (ИСУН 2020) и включва:
1. Данни за кандидата;
2. Техническо предложение за изпълнение на поръчката;
3. Ценово предложение за всяка позиция поотделно, в случай че процедурата е с обособени позиции;
4. Срок на валидност, когато е приложимо;
5. Подизпълнителите, които ще участват при изпълнението на поръчката, вида и дела на тяхното участие, ако кандидатът предвижда подизпълнители;
6. Декларация по чл. 12, ал. 1, т. 1 от ПМС № 160/01.07.2016 г.; 
7. Декларация по чл. 53 от ЗУСИФ;
8. Други документи, в случай че са предвидени в публичната покана.
Други изисквания към офертите (посочени от бенефициента, предвид спецификата на конкретния обект на процедурата): 

Представените оферти трябва да са подписани от официален представител на кандидата. Документите се сканират и се подписват с КЕП, след което се качват  в системата ИСУН 2020.

Изискуемите документи към офертата следва да бъдат сканирани в оригинал, подписани с КЕП и представени чрез системата ИСУН 2020.

Документите, представени на чужд език, следва да бъдат придружени с превод на български език, от лицензиран  преводач, сканирани и подписани с КЕП.
Оферти, които са представени след изтичане на крайния срок за получаване, не се разглеждат. 

------------------------------------------------ www.eufunds.bg ---------------------------------------
Проектно предложение Вх. рег. №: BG14МFOP001-2.002-0011 „Подобряване на условията за отглеждане на аквакултури в рибарник с. Мирянци“,    финансиран  от Програма „Морско дело и рибарство 2014-2020“

